Japaninjalopähkinän lehti kasviossa
**Japaninjalopähkinä** (*Juglans ailantifolia*, joskus myös *Juglans ailanthifolia*) on jalopähkinäkasvien heimoon ja jalopähkinöiden sukuun kuuluva lehtipuulaji, joka kasvaa luonnonvaraisena Japanissa.

Ulkonäkö ja koko
----------------

Japaninjalopähkinän runko
Puuna japaninpähkinäpensas kasvaa vähintään 18 metriä korkeaksi. Se on kesävihanta lehtipuu, jonka halkeileva kuori on ruskehtavanharmaa tai vanhana harmaantuva. 11–17 lehdykkään jakautuneet lehdet ovat epätavallisen suuria 80–100 senttimetrin pituudellaan. Nuoret oksat ja lehtikanta ovat lyhyitä, mutta tiheäkarvaisia; karvoitus on tummanpunaista ja tahmeaa. Lehdyköiden yläpinnat ovat lähes kaljuja, mutta alapinnat ovat karvaisia varsinkin lehtisuonien kohdalta. Lehdykät ovat heikosti sahalaitaisia ja yläpinnaltaan kiiltävänvihreitä; yksittäiset lehdykät ovat 7–16 senttimetriä pitkiä ja 3–5 leveitä.

Japaninjalopähkinän norkkomaiset hedekukinnot ovat 13–30 senttimetriä pitkiä. Emikukat kasvavat kesäkuussa pystyihin, noin 10 senttimetrin mittaisiin kukintoihin. Hedelmä on pyöreä tai munanmuotoinen, paksu ja tahmeakarvainen, maukas 3,5–5 senttimetrin mittainen pähkinä. Pähkinät kasvavat tavallisesti 4–10 ryhmissä. Pähkinät ovat litteänsoikeita tai sydämenmuotoisia, teräviä.

Levinneisyys
------------

Japaninjalopähkinä on kotoisin Japanista ja Sahalinilta. Laji on istutettu myös Yhdysvaltain koillisosiin korvaamaan *Sirococcus clavigigenti-juglandacearum* -sienen hävittämä alkuperäinen amerikanjalopähkinä (*Juglans cinerea*). Japaninjalopähkinä on immuuni kyseiselle sienitaudille. Keski-Euroopassa lajia viljellään harvoin.

Luokittelu
----------

Ensimmäisen lajikuvauksen nimellä *Juglans ailantifolia* antoi ranskalainen kasvitieteilijä Élie Abel Carrière vuonna 1878.

Lajista on olemassa kaksi muunnosta:

* *Juglans ailantifolia* var. *ailantifolia* (synonyymeja *Juglans cordiformis* var. *ailantifolia* (Carr.) Rehd. *Juglans sieboldiana* Maxim.)
* *Juglans ailantifolia* var. *cordiformis* (Makino) Rehder (Syn.: *Juglans coarctata* Dode, *Juglans cordiformis* Maxim. *Juglans lavalleei* Dode, *Juglans sieboldiana* var. *cordiformis* Makino, *Juglans subcordiformis* Dode).

Japaninjalopähkinä risteytyy etenkin Pohjois-Amerikassa helposti läheisen sukulaisensa amerikanjalopähkinän kanssa; risteymää kutsutaan nimellä *Juglans × bisbyi* Rehd..

Käyttö
------

Japaninjalopähkinän puuaines on vaaleaa ja heikompilaatuista kuin saksanpähkinä (*Juglans regia*), mutta sitä käytetään joskus huonekaluihin.

Lähteet
-------

1. ↑  Japaninjalopähkinä – *Juglans ailantifolia* *Laji.fi*. Viitattu 25.7.2022.
2. ↑  *Juglans mandshurica* var. *sachalinensis* (Komatsu) Kitam. *Plants of the World Online*. Viitattu 25.7.2022.
3. ↑  *Juglans ailantifolia* Carrière, Rev. Hort. [Paris. (1878) 414.] *International Plant Names Index*. Viitattu 25.7.2022.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Japanische Walnuss 

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1655870
* Wikispecies: Juglans ailantifolia
* APNI: 190757
* Ecocrop: 7014
* EoL: 487226
* EPPO: IUGAI
* GBIF: 3054370
* GRIN: 20721
* iNaturalist: 122793
* IPNI: 442309-1
* IRMNG: 11035607
* ISC: 115021
* ITIS: 506528
* NatureServe: 2.150000
* NCBI: 91209
* NSWFlora: Juglans~ailantifolia
* NZOR: 0159b4fb-7112-41d8-9bd1-a31ff00ae950
* NZPCN: 3325
* PfaF: Juglans ailanthifolia
* PFI: 12922
* Plant List: tro-16700101
* PLANTS: JUAI2
* POWO: urn:lsid:ipni.org:names:442309-1
* Tropicos: 16700101
* VASCAN: 6241
* WFO: wfo-0001067474

 |

 |